Coba jelasin Kerjaya seterusnya dari Shu Qi dalam bahasa melayu dong

Pada 1996, Shu Qi berlakon di samping Karen Morris dan mendiang  Leslie Cheung  dalam filem Viva Erotica yang diarahkan oleh Derek Yee tentang industri filem erotik di Hong Kong. Sejak menerima anugerah Pelakon Wanita Sampingan Terbaik bagi filem itu dalam upacara Anugerah Filem Hong Kong, Shu Qi telah muncul dalam filem-filem aliran utama Hong Kong seperti:

Gorgeous (1998), disamping Jackie Chan;

The Island Tales (1999), diterbitkan oleh Stanley Kwan; dan

Millennium Mambo (2000) yang disanjung ramai, diterbitkan oleh Hou Hsiao-Hsien.

Pada 1999, Ang Lee menjemput Shu Qi yang ketika itu sudah menjadi amat popular untuk berlakon sebagai Jen dalam filem Crouching Tiger, Hidden Dragon. Namun selepas perfileman selama enam minggu, Manfred Wong, pengurus Shu Qi, menariknya daripada perfileman itu untuk membuat iklan minuman ringan di Jepun kerana tidak meramalkan kejayaan antarabangsa filem itu secara besar-besaran. Justera, peranannya diambil alih oleh Zhang Ziyi, seorang pelakon wanita Cina yang tidak amat dikenali. Disebabkan oleh filem itu, Zhang Ziyi menjadi bintang antarabangsa yang terkenal, dengan Shu Qi kemudian berpisah dengan pengurusnya, akibat perkara itu.

Pada 2002, Shu Qi muncul dalam filem Hollywood, The Transporter, dan filem aksi Asia, So Close. Kemudian pada 2004, dia melakonkan peranan utama dalam filem seram Hong Kong, The Eye 2. Shu Qi memenangi Anugerah Pelakon Wanita Terbaik dalam upacara Anugerah Golden Horse 2005 bagi tiga peranannya dalam filem Three Times yang diarahkan oleh Hou Hsiao-Hsien. Dipilih oleh Kenzo Takada pada tahun 2006 untuk menyertai kempen pengiklanan ketiga bagi minyak wangi Flower by Kenzo yang amat berjaya, dengan dia masih merupakan wajah terkini.

Pada 2008, Shu Qi menjadi anggota jemaah pengadil Berlinale, Pesta Filem Antarabangsa Berlin, dan pada tahun berikutnya, menjadi anggota jemaah pengadil Pesta Filem Cannes.